### Beslutningstema

Det skal besluttes om lokalplan nr. 199-410 for boligområde ved Timmelsvang i Toftlund skal endelig vedtages.

### Sagsfremstilling

Lokalplanforslag nr. 199-410 har været i offentlig høring og er nu klar til endelig vedtagelse.

Lokalplanforslaget muliggør etableringen af boligområde til tætlav boligbebyggelse på arealet bag ved Susanne Nørgaard i Toftlund. Området vil blive vejbetjent fra kommunevejen - Timmelsvang.

Lokalplanforslaget har været i høring i september måned 2024 i 4 uger. I høringsperioden er der indkommet indsigelser imod lokalplanforslaget fra naboer. Indsigelserne omhandler primært trafiksikkerhedsforhold på Timmelsvang, øget støjgener og værdiforringelse af ejendomme. Bemærkningerne har ikke medført ændringer i lokalplanforslaget og bemærkningerne, samt forvaltningens kommentarer til bemærkningerne er vedlagt som bilag.

Lokalplanforslaget er blevet screenet i henhold til lov om planer, programmer og projekter. Screeningen kom frem til, at planlægningen ikke var miljøvurderingspligtig og afgørelsen er ikke blevet påklaget.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Lokalplan nr. 199-410 boligområde ved Timmelsvang i Toftlund endeligt vedtages, og |
| at | indstillingen vidersendes til Økonomiudvalget og Kommunalbestyrelsen. |

### Beslutning

Indstillingen anbefales, med den bemærkning at skiltningen vedrørende ensretning tydeliggøres.